为下列古文添加标点：
北瞻河内咫尺非遥前诏经营今宜停罢于是发山东诸州兵增一月功为四十五日役起洛阳宫常役四万人以迄晏驾并移相州六府于洛阳称东京六府杀柱国徐州总管郯公王轨停南讨诸军以赵王招女为千金公主嫁于突厥乙亥行幸邺丙子初令总管刺史行兵者加持节余悉罢之辛巳诏传位于皇太子衍大赦改元大成为大象帝于是自称天元皇帝所居称天台冕二十有四旒车服旗鼓皆以二十四为节内史御正皆置上大夫
答案：北瞻河内，咫尺非遥，前诏经营，今宜停罢。」于是发山东诸州兵，增一月功为四十五日役，起洛阳宫。常役四万人，以迄晏驾。并移相州六府于洛阳，称东京六府。杀柱国、徐州总管、郯公王轨。停南讨诸军。以赵王招女为千金公主，嫁于突厥。乙亥，行幸邺。丙子，初令总管、刺史行兵者加持节，余悉罢之。

辛巳，诏传位于皇太子衍。大赦，改元大成为大象。帝于是自称天元皇帝，所居称天台，冕二十有四旒，车服旗鼓皆以二十四为节。内史、御正皆置上大夫